EkBass/fiwiki-20250220-pages-articles huggingface dataset:
Flesberg

Flesberg on kunta Buskerudin läänissä Norjassa. Flesbergin kunta perustettiin vuonna 1837. Pieni alue Øvre Sandsværin kunnasta liitettiin Flesbergiin vuonna 1939 ja Flesbergistä puolestaan siirrettiin kaksi aluetta Kongsbergin ja Øvre Eikerin kuntiin vuonna 1964. Vuoden 2023 alussa Flesbergissä oli 2 737 asukasta. Flesbergin kuntakeskus on Lampeland. ==Tunnettuja henkilöitä== * Hallvard Bakke (1943–2024), poliitikko ==Kuvia== Flesberg kommunehus.jpg|Flesbergin kunnantalo Flesberg stavkirke 24102021.jpg|Flesbergin sauvakirkko == Lähteet == *
Oodi (albumi)

Oodi (DCLP 144) on suomalaisen Nolo et Rähjä -yhtyeen toinen studioalbumi. Se julkaistiin vuonna 1978. == Kappaleet == === A-puoli === # # # # # # === B-puoli === # * # # # # # Luokka:Vuoden 1978 albumit Luokka:Nolo et Rähjän albumit
Tsukumi

Tsukumi () on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa noin 30 kilometriä pääkaupunki Ōitasta kaakkoon Tyynenmeren Bungon kanaalin ja Tsukuminlahden rannalla. Kaupungissa on 18 341 asukasta (vuonna 2017) ja sen pinta-ala on 79,48 neliökilometriä. Tsukumin perinteisiä elinkeinoja Edo- ja Meiji-kausilta lähtien ovat olleet mikan-mandariinien viljely ja kalkkikiven louhinta. Kaupungin maisemaa hallitseekin suuri, noin kilometrin levyinen ja kymmenen kilometrin pituinen kalkkikivilouhos. Kaupunkia palvelee JR Kyūshūn Nippō-päälinja, jonka rakentamisen myötä Taishō-kaudella sinne perustettiin suuri sementtitehdas. Tsukumi sai kaupunkioikeudet vuonna 1951 kuntaliitoksen myötä. == Lähteet == == Aiheesta muualla == * Kaupungin internetsivut Luokka:Ōitan prefektuurin kaupungit
Flå

Flå on kunta Buskerudin läänissä Norjassa. Kunnalla on pinta-alaa 704 neliökilometriä, ja asukkaita sillä oli 1&nbps;097 vuoden 2023 alussa. Flån kunta perustettiin, kun se erotettiin Nesin kunnasta vuonna 1905. ==Kuvia== Flaa Kommune Verwaltung.jpg|Flån kunnantalo. Flå kirke 2007.jpg|Flån kirkko ==Tunnettuja henkilöitä== * Kolbjørn Buøen (1895–1975), näyttelijä ==Lähteet== *
S/S Mikko

thumb|250px|Mikko Savonlinnan maakuntamuseon laiturissa S/S Mikko on alkuperäisessä asussa säilynyt puurunkoinen Saimaan tervahöyry. Savonlinnan konepajalla vuonna 1914 rakennettu Mikko kuuluu Savonlinnan museon omistamaan Suomen suurimpaan höyrylaivalaivastoon. Alus on yleisölle avoinna museon laiturissa. ==Aluksen historia== Mikko rekisteröitiin Ensi-nimisenä 18. elokuuta 1914, alkujaan se oli koivistolaisten laivanvarustajien omistama. Ensimmäiset vuotensa se palveli useiden eri omistajien hallinnassa Äänisjärvellä, Syvärillä, Laatokalla ja Itämerellä. Enso-Gutzeit hankki aluksen omistukseensa Laivaosakeyhtiö Ensiltä 1937 ja uuden nimen saanut alus kuljetti vuosina 1938-1963 puutavaraa Saimaalta Enson-Gutzeitin Vuoksenniskan tehtaille. Nimen vaihdon syynä oli, että kaikilla yhtiön omistamilla tervahöyryillä oli viisikirjaiminen o-kirjaimeen päättyvä nimi. Mikko oli mitoiltaan juuri sopiva vanhan Saimaan kanavan ns. kanavatäytteiseksi laivaksi, jollaisen mitat olivat 32x7x2,4 metriä. Alusta uusittiin Enson omistuksessa kahteen otteeseen, vuosina 1948 ja 1962. Vuonna 1970 Mikko lahjoitettiin Savolaiselle osakunnalle ja Savonlinnan kaupungille ja kunnostettiin museoalukseksi. Mikko on varustettu alkuperäisellä höyrykoneella ja on täysin purjehduskelpoinen. Se purjehtii Savonlinnan lähivesillä esimerkiksi tilausristeilyjen merkeissä. == Tekniset tiedot == * Aikaisemmat nimet: Ensi * Alustyyppi: Puinen, rautakaarinen höyrylotja * Rakennuspaikka: Savonlinnan konepaja, Savonlinna * Rakennusvuosi: 1914 * Pituus: 30,93 m * Leveys: 7,10 m * Korkeus: 2,58 m * Syväys: 2,40 m * Höyrykoneen teho: 83 indikoitua hevosvoimaa * Nopeus: 6 solmua * Vetoisuus: 104 nettorekisteritonnia * Omistaja: ent. Enso-Gutzeit Oy. Nyk. Savonlinnan museo, Savonlinna * Kotisatama: Savonlinna ==Kirjallisuutta== * Käyhkö Arttu: Saimaa ja laivat Kustantaja Laaksonen, 2015 ISBN 978-952-5805-75-8 == Aiheesta muualla == *S/S Mikko Luokka:Höyrylaivat Luokka:Savonlinnan museot
Glover-torni

Glover-torni on rikkihapon valmistuksessa käytetty prosessitorni, jota käytetään niin sanotuissa lyijykammio- ja tornimenetelmissä. Rikkihappotehtailla tornia käytettiin hapon valmistuksessa; kiisu-uunista pölynerottimen läpi tuleva rikkidioksidi virtasi Glover-torniin juuresta käsin. Torni on täytetty haponkestävillä shamottikivillä joiden välitse valuu vesipitoista typpihappoa, niin sanottua nitroosihappoa. Alas valuessaan liuos saa mukaansa typpioksideja (NO ja NO2): kun ne ja rikkidioksidi kohtaavat, typpidioksidit hapettavat rikkidioksidin rikkitrioksidiksi, joka seuraavaksi virtaa suuriin lyijylevystä tehtyihin kammioihin, joihin sumutetaan vettä hienona sumuna. Glover-tornissa alkanut rikkihapon muodostuminen saatetaan näin loppuun lyijykammioissa, joiden pohjalle kehittyy laimeaa noin 60-prosenttista rikkihappoa eli niin sanottua kammiohappoa. Tämä pumpataan edelleen väkevöitäväksi; liukenematta jäänyt osa rikkikaasusta virtaa nyt shamottikivillä täytettyihin Gay-Lussac -torneihin, joiden tarkoituksena on kallisarvoisten typpidioksidien talteenotto; näistä torneista tulevaan happoseokseen sekoitetaan kammiohappoa ja uusi seos palautetaan Glover- torneihin. Näin voidaan pienehköllä typpioksidien määrällä valmistaa suuria määriä rikkihappoa; käytännössä typpioksidien hävikkiä jouduttiin korvaamaan lisäämällä nitroosihapon joukkoon raakaa typpihappoa tai joillakin tehtailla kaasumaista typpioksidia. Myöhemmin lyijykammiot jäivät pois käytöstä ja koko prosessi suoritettiin erillisissä reaktiotorneissa. Tätä kutsuttiin tornimenetelmäksi. Lyijykammio- ja tornimenetelmät syrjäytyivät jo 1940-luvulla kontaktimenetelmän tieltä, koska uudella menetelmällä voitiin valmistaa pienemmin kustannuksin ja helpommin jopa 100-prosenttista rikkihappoa. Uranuurtajia kontaktimenetelmän kehittämisessä olivat saksalaiset Leunan tehtaat. ==Lähteet== *Arvi Talvitie: Lyhyt kemian oppikirja Luokka: Kemianteollisuus
Javier Castillejo

Francisco Javier Castillejo (s. 22. maaliskuuta 1968) on espanjalainen nyrkkeilijä. Hän on ammattinyrkkeilyn entinen maailmanmestari sekä WBA-liiton keskisarjassa että WBC-liiton ylemmässä välisarjassa. ==Ammattilaisura== Javier Castillejo debytoi ammattilaisena 22. heinäkuuta 1988. Hän voitti 30 ensimmäisestä ottelusta 29 ja saavutti välisarjan Espanjan mestaruuden 19. lokakuuta 1991 sekä WBC-liiton espanjankielisen maailman mestaruuden 12. joulukuuta 1992. Saman painoluokan WBA-liiton maailmanmestaruudesta hän otteli 24. huhtikuuta 1993, mutta hallitseva mestari Julio Cesar Vasquez voitti yksimielisellä tuomaripäätöksellä. EBU-liiton Euroopan mestaruuden Castillejo saavutti 11. tammikuuta 1994 voittamalla Bernard Razzanon. Ranskalainen hallitseva mestari luovutti kuudennessa erässä. Castillejo puolusti menestyksekkäästi mestaruutensa neljä kertaa runsaan puolen vuoden aikana, kunnes hän menetti sen Laurent Boudouanille 3. tammikuuta 1995. Castillejo ja Boudouani kohtasivat uudestaan seuraavana vuonna, mutta Boudouani voitti taas. 2. heinäkuuta 1997 Castillejo pääsi taas ottelemaan EBU-mestaruudesta, ja tällä kertaa hän voitti Ahmet Dottuevin. ===Kahden liiton maailmanmestariksi=== 29\. tammikuuta 1999 Javier Castillejo kohtasi Keith Mullingsin WBC-liiton ylemmän välisarjan maailmanmestaruusottelussa. Espanjalainen haastaja voitti ottelun ja nousi maailmanmestariksi. Hän onnistui puolustamaan mestaruuttaan viisi kertaa vuosina 1999 ja 2000. Hän kohtasi Oscar de la Hoyan 23. kesäkuuta 2001 Las Vegasissa. Ottelu kesti 12 erää mutta päättyi de la Hoyan voittoon yksimielisellä tuomaripäätöksellä. Castillejo voitti vapaan EBU-liiton Euroopan unionin mestaruuden ylemmässä välisarjassa ottelussa Xavier Moyaa vastaan 11. tammikuuta 2002. Samana vuonna 12. heinäkuuta hänestä tuli WBC-liiton "väliaikainen" maailmanmestari, kun hän voitti Roman Karmazinin. Hän menetti väliaikaisen mestaruuden, koska hän ei otellut varsinaista mestaria Shane Mosleya vastaan. 15\. heinäkuuta 2006 Catillejo voitti Saksan Felix Sturmin keskisarjan WBA-liiton MM-ottelussa, ja Castillejo saavutti näin myös toisen suuren liiton maailmanmestaruuden. 2. joulukuuta 2006 Castillejo hävisi mestaruusottelussa Mariano Natalio Carreralle teknisellä tyrmäyksellä, mutta Carrera kärähti kielletyn aineen käytöstä ja Castillejo sai mestaruutensa takaisin 23. helmikuuta 2007. 28. huhtikuuta hän menetti mestaruutensa Felix Sturmille. Vuonna 2008 Castillejo otteli kerran. EBU:n tittelikamppailussa ja samalla käydyssä WBA-liiton karsintaturnauksessa hän hävisi saksalaiselle Sebastian Sylvesterille tyrmäyksellä kamppailun viimeisessä erässä. Vuonna 2009 Castillejo palasi kehään. Kamppailussa hän kohtasi maanmiehensä Pablo Navascuesin. Ottelu päättyi ratkaisemattomaan täysien erien jälkeen. == Lähteet == ==Aiheesta muualla== * Luokka:Espanjalaiset nyrkkeilijät Luokka:Vuonna 1968 syntyneet Luokka:Elävät henkilöt
Peter Holmberg

Peter Holmberg (s. 4. lokakuuta 1960 Saint Thomas, Yhdysvaltain Neitsytsaaret) on yhdysvaltainneitsytsaarelainen kilpapurjehtija. Holmberg saavutti hopeaa finnjolla-luokassa Soulin olympialaisissa 1988 Espanjan José Doresten jälkeen. Hän on edelleen kotimaansa ainoa olympiamitalisti. Vuonna 2007 Holmberg oli mukana voittamassa America's Cupia. == Lähteet == *Profiili www.databaseolympics.com-sivustolla === Viitteet === == Aiheesta muualla == *Virallinen sivusto Luokka:Yhdysvaltainneitsytsaarelaiset kilpapurjehtijat Luokka:Yhdysvaltainneitsytsaarelaiset olympiamitalistit Luokka:Vuonna 1960 syntyneet Luokka:Elävät henkilöt
Alfred Tysoe

Alfred Ernest Tysoe (21. maaliskuuta 1874 – 26. lokakuuta 1901) oli brittiläinen yleisurheilija ja kaksinkertainen olympiavoittaja Pariisin olympialaisissa 1900. Tysoe oli syntynyt Padihamissa, lähellä Burnleyta Englannissa. Ammatiltaan hän oli maatyöläinen. Vuonna 1896 hän saavutti alueelliset mestaruudet 1 000 jaardin ja mailin juoksuissa. Tällöin hänen kykynsä havaittiin ja hän liittyi merkittävämpään urheiluseuraan. Seuraavana vuonna hän voitti Ison-Britannian mestaruudet maililla ja kymmenellä maililla. Vuoden 1900 olympialaisissa Pariisissa Tysoe oli 800 metrin voittajasuosikki juostuaan kaksi viikkoa ennen kisoja maailman siihen asti parhaan ajan 800 jaardilla, 1.57,8. Hän voittikin kilpailun suhteellisen helposti ajalla 2.01,4 ja oli myös 5000 metrin joukkuejuoksun voittaneen Ison-Britannian joukkueessa. Olympiavuosi oli Tysoen viimeinen kilpailukausi, koska hän sairastui alkuvuodesta 1901 keuhkopussitulehdukseen. Hän kuoli kotonaan Blackpoolissa vain 27-vuotiaana. ==Lähteet== Luokka:Brittiläiset keskimatkojen juoksijat Luokka:Brittiläiset olympiavoittajat Luokka:Vuonna 1874 syntyneet Luokka:Vuonna 1901 kuolleet
Usa (kaupunki)

Usa () on Japanin kaupunki Kyūshūn saarella Ōitan prefektuurissa. Se sijaitsee prefektuurin pohjoisosassa Tyynen valtameren rannalla Beppun ja Ōitan kaupunkien luoteispuolella. Usassa on 59 075 asukasta (vuonna 2014) ja sen pinta-ala on 439,12 neliökilometriä. Kaupungin pohjoisosat meren rannikolla ovat alavaa tasankoa, eteläosat nousevat korkealle vuoristoon. Usan merkittävin nähtävyys on Usan pyhäkkö, joka on perustettu vuonna 725. Se oli ensimmäinen Hachimanille omistettu pyhäkkö. Pyhäkön nykyiset rakennukset ovat 1800-luvulta, ja ne on nimitetty kansallisaarteiksi. Osa nykyisestä kaupungista kehittyi pyhäkön ympärille. Japanin kunnallishallinnon perustamisen yhteydessä vuonna 1889 alueelle muodostettiin 27 kyläkuntaa ja maaseutukaupunkia, joista yksi oli Usan maaseutukaupunki. Kaupunkioikeudet se sai vuonna 1967 ja saavutti useiden kuntaliitosten kautta nykyisen muotonsa. == Lähteet == == Aiheesta muualla == * Kaupungin internetsivut Luokka:Ōitan prefektuurin kaupungit
Maailman ympäri 80 päivässä (vuoden 1956 elokuva)

Maailman ympäri 80 päivässä () on Michael Andersonin ohjaama yhdysvaltalainen seikkailuelokuva vuodelta 1956. Se perustuu Jules Vernen samannimiseen kirjaan. Elokuva tehtiin suurella budjetilla ja aikansa uusimmalla tekniikalla. Siihen tehtiin kuuluisa kuumailmapallolentokohtaus (jota ei ole kirjassaAround the World in 80 Days Moviemistakes), jossa voitiin esitellä ohi lipuvia maisemia erityisen tarkkoina laajakuvatekniikan avulla.70mm Film Finally Makes The Big Time Wide Screen Museum Elokuvan loppuun on myös liitetty hirtehishumoristinen kohtaus, jossa Pelastusarmeijan naisupseeri yrittää saada Foggin jättämään vedon sikseen, jotta tämän sielu pelastuisi. Tämä yritys kuitenkin epäonnistuu ja Fogg ehtii viime sekunnilla kerholleen. Elokuvan pääosissa esiintyvät David Niven Phileas Foggina, Cantinflas Passepartout’na, Shirley MacLaine prinsessa Aoudana ja Robert Newton tarkastaja Fixinä. Pienissä rooleissa elokuvassa esiintyvät myös muun muassa Charles Boyer, Noël Coward, Marlene Dietrich, Fernandel, Trevor Howard, Buster Keaton, Peter Lorre, Frank Sinatra ja Red Skelton. Maailman ympäri 80 päivässä voitti viisi Oscar-palkintoa, muun muassa parhaan elokuvan palkinnon, ja oli ehdokkaana kaikkiaan kahdeksassa kategoriassa.1956 Academy Awards Winners and History Filmsite == Lähteet == == Aiheesta muualla == * Luokka:Vuoden 1956 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Michael Andersonin ohjaamat elokuvat Luokka:Parhaan elokuvan Oscar- palkinnon saaneet elokuvat Luokka:Parhaan sovitetun käsikirjoituksen Oscar- palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Elokuvat ilmailusta
Marty

Marty on pienimuotoinen yhdysvaltalainen draamaelokuva vuodelta 1955. Se kertoo yli kolmekymppisestä amerikanitalialaisesta miehestä, joka asuu edelleen äitinsä luona, mutta kohtaa elämänsä naisen. Elokuva voitti parhaan elokuvan Oscar-palkinnon ja kolme muuta Oscaria. Se oli kaikkiaan kahdeksan Oscarin ehdokkaana. Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Martyn vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1955 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Kultainen palmu -palkitut elokuvat Luokka:Delbert Mannin ohjaamat elokuvat
Maxim Reality

Maxim Reality (oikealta nimeltään Keith Palmer, s. 21. maaliskuuta 1967 Peterborough, Englanti)Maxim biographyViitattu 20.7.2024 on brittiläinen muusikko, joka on MC ja vokalisti yhtyeessä The Prodigy. Maxim oli alun perin vain MC, mutta Music for the Jilted Generation -albumin single "Poison" oli ensimmäinen, jolla hän lauloi. Maxim on yhtyeen varsinainen MC, kun Keith Flint panostaa laulun lisäksi pääasiassa livekäytökseen. Maxim lauloi myös The Fat of the Land -albumin menestyssinglellä "Breathe". == Sooloura == Maxim on esiintynyt myös soolouralla. Hän on julkaissut kolme albumia, Hell's Kitchen vuonna 2000, Fallen Angel vuonna 2005 ja Love More vuonna 2019.Maxim Discogs- sivustollaViitattu 20.7.2024 ==Lähteet== Luokka:Brittiläiset elektronisen musiikin artistit Luokka:Brittiläiset laulajat Luokka:Vuonna 1967 syntyneet Luokka:Elävät henkilöt
Suuri maailmansirkus

Suuri maailmansirkus on Cecil B. DeMillen ohjaama sirkusmaailmaan sijoittuva elokuva vuodelta 1952. Siinä yhdistyy puolidokumentaarinen kuvaus sirkuksen elämästä kulisseissa tapahtuvaan kolmiodraamaan. Sirkuksen johtajaa näyttelee Charlton Heston läpimurtoroolissaan. Sirkuksen katsojien joukossa vilahtelee tunnettuja muusikoita cameorooleissa. Elokuva sai parhaan elokuvan Oscar- palkinnon ja silloisen parhaan tarinan Oscarin, joka myöhemmin yhdistettiin parhaan alkuperäisen käsikirjoituksen Oscar-palkintoon. Varsinkin myöhemmin valintaa on arvosteltu, sillä ehdolla oli myös klassikoksi noussut Sheriffi. The New York Timesin kriitikot valitsivat Suuren maailmansirkuksen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * Luokka:Vuoden 1952 yhdysvaltalaiset elokuvat Luokka:Yhdysvaltalaiset draamaelokuvat Luokka:Parhaan elokuvan Oscar- palkinnon saaneet elokuvat Luokka:Golden Globe -palkitut elokuvat Luokka:Cecil B. DeMillen ohjaamat elokuvat Luokka:Sirkuselokuvat
Shaq Fu

Shaq Fu on Delphine Softwaren kehittämä ja Electronic Artsin julkaisema taistelupeli, joka julkaistiin vuonna Amigalle, Sega Mega Drivelle, Sega Game Gearille, SNESille ja Game Boylle. Pelin päähenkilö on ammattilaiskoripalloilija Shaquille O'Neal. == Tarina == Shaquille joutuu toiseen ulottuvuuteen matkustaessaan Japaniin. Toisessa ulottuvuudessa hänen täytyy pelastaa Nezu-niminen poika pahan muumion Sett-Ran kynsistä. == Vastaanotto == Shaq Fu sijoittui neljänneksi huonoimmaksi videopeliksi GameTrailersin "Top 10 parasta ja huonointa videopeliä" -listalla vuonna 2006. ==Lähteet== == Aiheesta muualla == * Luokka:Amiga-pelit Luokka:Game Boy -pelit Luokka:Sega Mega Drive -pelit Luokka:Super Nintendo Entertainment System -pelit Luokka:Vuoden 1994 videopelit
S/S Janne

S/S Janne on höyrylaiva, joka on rakennettu vuonna 1907 Savonlinnassa. Laiva rakennettiin alun perin matkustaja-alukseksi liikennöimään Puruvedelle. Matkustusliikenteen jälkeen laiva siirtyi Enso-Gutzeitin omistukseen Saimaalle ja alus muutettiin hinaajaksi. Vuonna 1945 S/S Janne pakko-otettiin merelle miinanraivaustyöhön. Miinanraivauksen päätyttyä S/S Janne palasi takaisin Saimaalle ja toimi ammattiliikenteessä vuoteen 1966 asti. Nykyisin S/S Janne on yksityisomistuksessa. == Tekniset tiedot == * Rakennuspaikka: Savonlinna * Rakennusaine: Teräs * Kattila: 62 m² * Polttoaine: Puu Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 == Aiheesta muualla == *Suomen Höyrypursiseura Luokka:Höyrylaivat
Saint-André-de-Cubzac

Saint-André-de-Cubzac on kunta Gironden departementissä, Ranskassa. Se sijaitsee lähellä Bordeaux'n kaupunkia Dordognen varrella. Kunta on pinta- alaltaan 23,15 neliökilometriä ja siellä on 7 344 asukasta. Kunnan kuuluisin nähtävyys on sen hautausmaa, johon on haudattu maailmankuulu meritieteilijä Jacques-Yves Cousteau. Cousteau oli syntynyt tässä kunnassa. == Aiheesta muualla == *Kunnan kotisivut Luokka:Gironden kunnat
Novo Hamburgo

Novo Hamburgo on kaupunki Rio Grande do Sulin osavaltiossa, eteläisessä Brasiliassa. Kaupungin asukasluku oli 238 940 vuonna 2010. Se on osa Porto Alegren metropolialuetta ja sijaitsee noin 45 kilometriä pohjoiseen Porto Alegren kaupungista. Novo Hamburgo on ilmastoltaan subtrooppinen. == Historia == Novo Hamburgon alue sai ensimmäiset asukkaansa 1700-luvulla Azoreilta. Vuonna 1824 alueelle saapuivat ensimmäiset saksalaiset siirtolaiset. 1800-luvun alkupuolella Novo Hamburgo oli osa São Leopoldon kaupunkia, joka oli Brasilian saksalaisten siirtolaisten keskeisimpiä kohteita. Saksalaiset siirtolaiset toivat mukanaan käsityöläistaitoja ja kehittivät alueen maataloutta. Novo Hamburgo irrottautui São Leopoldosta vuonna 1927. Kaupunki on nimetty saksalaisen suurkaupungin Hampurin mukaan, joka toimi lähtösatamana monelle Brasiliaan lähteneelle saksalaiselle. ==Lähteet== ==Aiheesta muualla== * Kaupungin verkkosivusto Luokka:Rio Grande do Sulin kunnat
Issaka Daboré

Issaka Daboré (1940 Dingazi Banda – 25. joulukuuta 2021 Niamey) oli nigeriläinen nyrkkeilijä. Daboré saavutti pronssia kevyessä välisarjassa (63,5 kg) Münchenin olympialaisissa 1972. Hän kukisti puolivälieräottelussa Japanin Kyoji Shinoharan tuomariäänin 3–2, mutta hävisi välierässä Bulgarian Angel Angeloville tuomariäänin 0–5.Boxing Men: Olympic Games 1972 at München (wge) -63.5 kg Sports123 Tämä oli Nigerin ainoa olympiamitali vuoteen 2016 saakka. Daboré edusti maataan myös vuosien 1964 ja 1968 olympialaisissa. Daboré saavutti lisäksi hopeaa Afrikan kisoissa 67 kg:n sarjassa Brazzavillessä 1965 Boxing Men: All Africa Games -67 kg Sports123 ja 63,5 kg:n sarjassa Lagosissa 1973 Boxing Men: All Africa Games -63.5 kg Sports123 . == Lähteet == Luokka:Nigeriläiset nyrkkeilijät Luokka:Nigeriläiset olympiamitalistit Luokka:Vuonna 1940 syntyneet Luokka:Vuonna 2021 kuolleet
Jennifer Morehouse

Jennifer Morehouse on kanadalainen näyttelijä, joka on uransa aikana esiintynyt enimmäkseen teatterissa ja tehnyt pieniä elokuvarooleja. Hän sai Betty Mitchell Award -ehdokkuuden parhaan naisnäyttelijän suorituksesta vuonna 2007. Morehouse on kaksi kertaa aikaisemmin huomioitu Mecca- ja Dora- ehdokkuuksilla teatterisuorituksistaan. Teatterin lisäksi hän on tehnyt vierailevia rooleja myös televisiosarjoihin. Elokuvista Morehouse on esiintynyt muun muassa Stardomissa, Ryöstössä, Eternal – veren valtiattaressa ja False Pretensesissä. Hän tehnyt myös äänirooleja animaatioihin, joista kenties tunnetuin äänirooli on Karai vuoden 2007 Turtles-elokuvaan perustuvassa videopelissä TMNT. Morehouse on 163 senttimetriä pitkä. ==Lähteet== ==Aiheesta muualla== * Nytimes.com * TV.com * Northern Stars Luokka:Kanadalaiset elokuvanäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
Värska

Värska on Setomaan kuntaan kuuluva pienkauppala ja Põlvamaan entinen kunta Kaakkois-Virossa. Vuoden 2017 kuntauudistuksessa põlvamaalaiset Mikitamäen ja Värskan kunnat sekä võrumaalaiset Meremäen kunta ja Misson kunnan Luhamaan kulmakunnan kylät yhdistettiin Võrumaahan kuuluvaksi Setomaan kunnaksi. Värska on Setomaan kunnan keskus. == Entinen kunta == Pinta-alaa kunnalla oli 187,7 neliökilometriä, ja asukkaita siellä oli 1 513. Värskan kunnanjohtajana toimii Raul Kudre. Kunnan keskus oli nimeltään Värska ja asukkaita siellä on 635. Värskan naapurikunnat olivat Mikitamäe pohjoisessa, Orava lännessä ja Meremäe (Võrumaalla) etelässä. Etelässä ja idässä kunta rajautui Venäjään. Nimellä Saatse saabas tunnettu rajalinja halkoi pieneltä osin myös kunnan tieverkkoa ja tie 178 Värskasta Ulitinan kylään kulkikin poikkeuksellisella tavalla toista kilometriä läpi Venäjälle kuuluvan alueen. Tiellä ei kuitenkaan ollut rajatarkastuksia, mutta pysähtyminen ja liikkuminen jalan on kielletty. Vuoden 2005 rajasopimuksessa sovittiin aluevaihdoista Värskan ja Meremäen kuntien alueilla rajalinjan suoristamiseksi. Värskassa järjestetään Jyrin päivänä (9. joulukuuta ja 6. toukokuuta) kyläjuhlat. Lisäksi joka kolmas vuosi järjestetään setukaisten kansanlaulupäivät. Värskan keskuspaikassa, Obinitsassa ja Saatsessa on museo, joka esittelee setukaisten perinteitä. === Historia === Värskan lahden rannalla on ollut asutusta yli 7 000 vuotta. Värska on hyvän sijaintinsa vuoksi ollut vilkasliikenteinen alue. Värska on tunnettu Pihkovan tavaralotjien maihinnousupaikkana. Tästä on johtunut myös kunnan nykyinen nimi: alun perin Verhoustje (= korkea joensuu) (myös Verhoustinski pogost), sitten Verska ja Värska. Ensimmäiset maininnat Värskasta ovat aikakirjojen mukaan vuodelta 1585. Värska pysyi pitkään pienenä kylänä ja kunnan keskus sijaitsi Lobotkassa virstan päässä kylästä. Kun kirkko vuonna 1907 valmistui kylään, alkoi kylä kasvaa. Pian kunnan keskus siirrettiinkin Värskaan. Vuosina 1926–1930 Värskaan perustettiin Kaitseväen Petserin pohjoinen varuskunta (põhjalaager), jossa palveli varusmiehet eri puolilta Viroa jalka- ja ratsuväessä sekä tykistössä. Varuskunta oli suuri ja sillä oli jopa oma 500-paikkainen kasinonsa. Neuvostomiehittäjät hajottivat varuskunnan vuonna 1941 ja upseerit lähetettiin Siperiaan tai ammuttiin heti.http://www.efis.ee/et/filmiliigid/film/id/5682/huvitavat-lugemist === Kylät === Värska muodostui seuraavista kylistä (): Koidula, Kolodavitsa, Kolossova, Korela, Kostkova, Kremessova, Kundruse, Litvina, Lobotka, Lutepää, Matsuri, Määsovitsa, Nedsaja, Pattina, Perdaku, Podmotsa, Popovitsa, Rääptsova, Saabolda, Saatse, Samarina, Sesniki, Säpina, Tonja, Treski, Ulitina, Vaartsi, Vedernika, Velna, Verhulitsa, Voropi, Võpolsova, Väike-Rõsna ja Õrsava. === Väestö === Vuonna 2011 Värskan kunnassa oli 1 079 asukasta, joista 1 014 (94,0 %) oli virolaisia, 60 (5,6 %) venäläisiä ja 6 (0,6 %) muita kansallisuuksia. == Lähteet == == Aiheesta muualla == *Setomaa Valdade Liit (suomeksi) Luokka:Setomaan kunta Luokka:Viron pienkauppalat Luokka:Viron entiset kunnat
Aletes (Aigisthoksen poika)

Aletes () oli kreikkalaisessa mytologiassa Aigisthoksen ja Klytaimnestran poika ja Mykenen kuningas. Sen jälkeen kun Orestes oli surmannut Aigisthoksen ja oman äitinsä Klytaimnestran kostoksi isänsä Agamemnonin murhasta, hänen täytyi lähteä maanpakoon rikkomuksensa vuoksi. Aleteen saatua viestin, jonka mukaan Orestes olisi uhrattu Artemiille Taurikassa, hän otti vallan itselleen uskoen kaikkien atreidien saaneen surmansa. Sisaruksien kohdattua toisensa Delfoissa he kääntyivät takaisin kohti Mykeneä, jossa Orestes surmasi Aleteen ja otti vallan itselleen.Hyginus: Fabulae CXXII == Lähteet == Luokka:Mykenen kuninkaat
Teenage Mutant Ninja Turtles (1989 kolikkopeli)

Teenage Mutant Ninja Turtles on Konamin kehittämä vuoden 1989 joulukuussa julkaistu Beat 'em up. Se perustuu saman nimiseen animaatiosarjaan Turtles – mutanttikilpikonnat. == Pelattavuus == Pelaaja voi valita pelattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Tarkoituksena on pelastaa April O'Neil ja Tikku Silppurin käsistä. Suurin osa vastustajista on jalkaninjoja, joiden asujen värit ja aseet vaihtelevat kenttien myötä. == Vastaanotto == Mikrobitti antoi arvostelussaan NES-versiolle seuraavat arvosanat: idikset 50, toteutus 70, fiilikset 70.MikroBitti 1/1992, Pelkästään pelaaville -palsta == Lähteet == == Aiheesta muualla == * Luokka:Amiga-pelit Luokka:Atari ST -pelit Luokka:Commodore 64 -pelit Luokka:Konamin kolikkopelit Luokka:Nintendo Entertainment System -pelit Luokka:Vuoden 1989 videopelit Luokka:Beat ’em up -pelit Luokka:Teini-ikäiset mutanttininjakilpikonnat -pelit
Atreidit

Atreidien sukukunta () käsittää kreikkalaisessa mytologiassa ensisijaisesti Atreuksen, Mykenen kuninkaan, kaksi poikaa – Agamemnonin ja Menelaoksen, jotka tunnetaan Homeroksen Iliaassa suurina sankareina. Laajemmassa yhteydessä atreidiksi voidaan kutsua kaikkia Atreuksesta periytyviä jälkipolvia. Termillä atreidien kirous viitattiin atreidien sukukunnan jäseniä vainonneisiin onnettomiin kohtaloihin. Luokka:Kreikkalainen mytologia en:Atreus#Atreides
Engel (täsmennyssivu)

Engel on sukunimi. Nimeä kantaa Suomessa nykyään 46 henkilöä. Tunnettuja nimen kantajia ovat: * Carl Ludvig Engel (1778–1840), saksalainen arkkitehti * Ernst Engel (1821–1896), saksalainen tilasto- ja taloustieteilijä * Friedrich Engel (1909–2006), saksalainen SS-upseeri * Georgia Engel (1948–2019), yhdysvaltalainen näyttelijä * Jakob Engel-Schmidt (s. 1983), tanskalainen poliitikko ja ministeri * Jerzy Engel (s. 1952), puolalainen jalkapallovalmentaja ja -pelaaja * Johann Jacob Engel (1741–1802), saksalainen kirjailija ja professori, Preussin taideakatemian jäsen * Leo Engel (1920–2000), suomalainen taidegraafikko * Maro Engel (s. 1985), saksalainen autourheilija. Engel voi tarkoittaa myös seuraavia asioita: * Engel, saksalaisen Rammstein-yhtyeen kappale ja singlelevy * Engel-palkinto, kirkkotaiteen palkinto * Kino Engel, helsinkiläinen elokuvateatteri * Engel- Yhtymä (alk. Engel kiinteistöpalveluyhtymä), entinen suomalainen valtionyhtiö == Lähteet == Luokka:Sukunimet
Big Hits (High Tide and Green Grass)

Big Hits (High Tide and Green Grass) on The Rolling Stonesin vuonna 1966 julkaistu ensimmäinen virallinen kokoelma-albumi. Levy sisältää suurimmaksi osaksi yhtyeen siihenastisia hittisinglejä. Albumi julkaistiin Britanniassa seitsemän kuukautta Yhdysvaltain julkaisun jälkeen. Yhdysvaltain julkaisu eroaa kappaleiltaan Britannian painoksesta ja siinä on myös erilainen kansi. Vuonna 2002 Yhdysvaltain versio julkaistiin CD-versiona. Brittipainosta sen sijaan ei koskaan olla julkaistu CD-formaatissa. ==Kappaleet== Kaikki kappaleet kirjoittaneet Mick Jagger ja Keith Richards ellei toisin mainita. ===UK-painos=== # # # # # # # # # # # # # # ===USA-painos=== # # # # # # # # # # # # *Albumin kokonaiskesto: 36:29 ==Kokoonpano== ===The Rolling Stones=== * Mick Jagger * Keith Richards * Brian Jones * Charlie Watts * Bill Wyman ==Arvostelut== *Allmusic () linkki ==Lähteet== Luokka:Vuoden 1966 kokoelma- albumit Luokka:The Rolling Stonesin kokoelma-albumit
Annie-gaala 1980

Annie-gaala 1980 oli yhdeksättä kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään. ==Voittajat== Voittajat lihavoituna: ===Winsor McCay -palkinto=== *Laverne Harding *Cal Howard *Ollie Johnston *Paul Julian *Frank Thomas Luokka:1980 Luokka:Annie-gaalat
Kansalliskukka

Kansalliskukka on maalle yleensä äänestyksessä tai poliittisella päätöksellä valittu kukka, jonka on tarkoitus edustaa maan ominaisia piirteitä tai maata yleensä. == Eri maiden kansalliskukkia == === Aasia === Valtio Kukka Nymphaea pubescens'' Meconopsis grandis'' Hibiscus syriacus intianlootus ruusu tulppaani kirsikankukka, krysanteemi pioni alppiruusut Rhododendron arboretumNepalin kansalliskukka on lali guras Jasminum officinale'' magnoliat Nonazhreea makenna Mamariaia orkidea Cassia fistula'' === Afrikka === Valtio Kukka neidonkenkäorkidea kuningasprotea Zantedeschia Costus spectabilis Gloriosa === Amerikka === Valtio Kukka kukonkorallipuu (Erythrina crista- galli) keltatekoma (Tecoma stans) Prosthechea cochleata (eräs orkidealaji) floksin sukuinen (Catua buxifolia) ja patujú (Heliconia rostrata) Valkotekoma (Tecoma alba) Punasuppilo (Lapageria rosea) Cattleya trianae (eräs orkidea)) Daalia kukonkorallipuu (Erythrina crista-galli) Cattleya mossiae (eräs orkidea) === Eurooppa === Valtio Kukka tulppaani ruusu ruusu ohdake keltanarsissiIson-Britannian kansallistunnuksia Neilikka Apila Lapinvuokko Syklaami Alppitähti (Edelweiss) Kanerva Silkkiunikko Lilja Kissankello Ruiskaunokki metsälehmus Kielo Alppitähti puna-apila Lehmus auringonkukka Kamomilla Ruiskaunokki Viron kansalliset symbolit === Oseania === Valtio Kukka Acacia pycnantha == Katso myös == * Kansalliseläin * Kansallispuu == Lähteet == Luokka:Kansallissymbolit Luokka:Kasvit
Michael Reaves

James Michael Reaves (14. syyskuuta 1950 San Bernardino, Kalifornia, Yhdysvallat – 20. maaliskuuta 2023) oli yhdysvaltalainen kirjailija ja televisiokäsikirjoittaja, joka sai Annie-ehdokkuuden vuonna 1995 animaatiosarjasta Gargoyles. Uransa aikana Reaves oli 1970-luvulta lähtien mukana käsikirjoittamassa suosittuja animaatiosarjoja, kuten Smurffit, He-Man, Droidit, The Transformers, Turtles – mutanttikilpikonnat ja Batman. Reaves kirjoitti myös monia Star Warsin maailmaan sijoittuvia kirjoja, joista Darth Maul – varjojen metsästäjä on julkaistu myös suomeksi. == Lähteet == == Aiheesta muualla == * Luokka:Yhdysvaltalaiset televisiokäsikirjoittajat Luokka:Yhdysvaltalaiset kirjailijat Luokka:Vuonna 1950 syntyneet Luokka:Vuonna 2023 kuolleet
Põlva

Põlva () on epäitsenäinen kaupunki ja entinen kaupunki Kaakkois-Virossa, Põlvamaan maakunnassa, noin 50 kilometriä Tartosta kaakkoon. Se on Põlvan kunnan ja koko Põlvamaan hallinnollinen keskus. Põlva oli vuosina 1993–2013 itsenäinen kaupunki, kunnes se 26. lokakuuta 2013 yhdistyi Põlvan kunnan kanssa uudeksi Põlvan kunnaksi. Vuoden 2017 kuntauudistuksessa Põlvan kunta, Ahja, Laheda, Mooste ja Vastse-Kuuste yhdistettiin jälleen uudeksi Põlvan kunnaksi. Põlvan asukasluku oli 5 632 henkeä 1. tammikuuta 2015, pinta-ala 5,47 neliökilometriä ja asukastiheys 1 030 asukasta neliökilometrillä. Tavallisten koulujen lisäksi Põlvassa toimii myös Steiner-koulu Koulun kotisivut. ==Väestö== Vuonna 2011 Põlvan kaupungissa oli 5 767 asukasta, joista 5 592 (97,0 %) oli virolaisia, 99 (1,7 %) venäläisiä ja 72 (1,2 %) muita kansallisuuksia. == Nähtävyydet == Kaupungissa on Põlvan linnoitus ja Taevaskojan hiekkakivimuodostelmat. ==Lähteet== * === Viitteet === * Luokka:Viron epäitsenäiset kaupungit
Inga-Britt Wik

Inga-Britt Wik (vuodesta 1962 Amnell; 18. joulukuuta 1930 Vaasa – 31. heinäkuuta 2008 Vaasa) oli suomenruotsalainen opettaja, kirjailija ja runoilija. Hän oli koulutukseltaan filosofian lisensiaatti. ==Henkilöhistoria== Wik toimi Helsingin yliopiston ruotsin kielen lehtorina 1961–1988. Hänen puolisonsa oli vuosina 1954–1962 Jörn Donner. Wik kertoi avioliitostaan kahdessa romaanissaan, Ingen lycklig kärlek (1988) ja Bryta upp (1996). Hänen toinen puolisonsa vuosina 1962–1981 oli lääkäri, dosentti Gustav Amnell. Kahdesta avioliitostaan hänellä on kolme poikaa.Vem och vad 1996, s. 647. Helsingfors 1996. ISBN 951-50-0800-X ==Kirjallinen tuotanto== Wik julkaisi esikoiskokoelmansa Profil 1952, jolloin ruotsinkielisen Pohjanmaan runous oli vahvoilla. Runojen lisäksi Wik kirjoitti kirjailija Lars Huldénin elämäkerran Strövtåg i ordskogen (2002), romaaneja ja novellikokoelman. Viimeiseksi jäänyt runoteos Skriver i dagarnas bok ilmestyi postuumisti 2008. Wik julkaisi oppikirjoja nimellä Inga-Britt Amnell. ===Teokset=== * Profil. Schildt, 1952 * Staden. Schildt, 1954 * Fönstret. Schildt, 1958 * Kvällar. Schildt, 1964 * Långa längtan. Schildt, 1969 * Mänskliga människor. Schildt, 1977 ISBN 951-50-0134-X * Sånger för sena älskande. Schildt, 1978 ISBN 951-50-0158-7 * Jack's Café. Hki: Schildt, 1980 ISBN 951-50-0209-5 * Kära gamla värld. Schildt, 1982 ISBN 951-50-0263-X * Såg sig den älskande om. Schildt, 1985 ISBN 951-50-0325-3 * Vårarna. Schildt, 1987 ISBN 951-50-0379-2 * Ingen lycklig kärlek. Stockholm: Alba, 1988 ISBN 91-7458-017-5 ** Ei onnellista rakkautta; suom. Margit Salmenoja. Gummerus, 1988 ISBN 951-20-3314-3 * Ingen lycklig kärlek. Schildt, 1988 ISBN 951-50-0437-3 * Färdas. Schildt, 1990 ISBN 951-50-0502-7 * Ett hav, ett vatten: dikter 1954-1993 i urval. Schildt, 1993 ISBN 951-50-0603-1 * Kattvägen. Schildt, 1994 ISBN 951-50-0687-2 * Bryta upp. Schildt, 1996 ISBN 951-50-0822-0 * Löksommar. Schildt, 1998 ISBN 951-50-0894-8 * Vilken dröm hon har: fyra berättelser. Schildt, 2001 ISBN 951-50-1244-9 * Dagar, gläntor. Schildt, 2003 ISBN 951-50-1380-1 * Ett ändligt antal gröna dagar. Schildt, 2005 ISBN 951-50-1478-6 * Skriver i dagarnas bok. Schildt, 2008 ISBN 978-951-50-1807-6 ===Toimitteet=== * Schoultz, Solveig von: Det som har varit, det som är: En brevbiografi. Urval och kommentarer av Inga-Britt Wik. Schildt, 1999. ISBN 951-50-1022-5 * Huldén, Lars: Strövtåg i ordskogen: Lars Huldén om liv och verk. Redigerad av Inga-Britt Wik. Skrifter utgivna av Svenska litteratursällskapet i Finland, 636. Svenska litteratursällskapet i Finland, 2002. ISBN 951-583-072-9. === Palkinnot ja tunnustukset === *Tollanderin palkinto ja mitali, 2006 == Lähteet == * Hämäläinen, Timo: Inga-Britt Wikin muistokirjoitus Helsingin Sanomissa. * === Viitteet === Luokka:Suomenruotsalaiset kirjailijat Luokka:Ruotsinkieliset kirjailijat Luokka:Suomalaiset runoilijat Luokka:Suomalaiset novellikirjailijat Luokka:Suomalaiset opettajat Luokka:Vuonna 1930 syntyneet Luokka:Vuonna 2008 kuolleet
Kuuban vaihdettava peso

Kuuban vaihdettava peso (, joskus CUC), oli toinen Kuubassa käytössä olevista virallisista valuutoista. Toinen, ja ainoa nykyinen, on Kuuban peso. Se oli käytössä vuodesta 1994, jolloin se vastasi yhtä Yhdysvaltain dollaria. 8. marraskuuta 2004 lähtien dollaria ei enää hyväksytty viralliseksi valuutaksi Kuubassa, jolloin vaihdettavasta pesosta tuli Kuubassa monin paikoin ainoa käytetty valuutta. Vaihdettava peso poistettiin käytöstä vuonna 2021, jolloin Kuuba myös devalvoi pesonsa ensimmäisen kerran sitten 1959. Yhdysvaltain dollarin vaihtosuhteeksi asetettiin 24 pesoa 1 dollariin. ISO 4217 ei sisällä valuuttakoodia vaihdettavalle pesolle, joten usein käytetty CUC on epävirallinen. ==Lähteet== Luokka:Kuuba Luokka:Historialliset rahayksiköt
Hiltinus

Hiltinus (Johannes, k. 1071Johannes ) oli 1060-luvulla itäisen Itämeren alueella vaikuttanut lähetyspiispa.Kirkko Suomessa 850 vuotta – 1000-luku – Hiltinus Adalbert, Bremenin arkkipiispa nimitti Hiltinuksen piispaksi vuonna 1062. Adam Bremeniläinen mainitsee kronikassaan vuodelta 1075 Hiltinuksen olleen Birkan piispa. Kronikkaan myöhemmin tehdyn lisäyksen mukaan Hiltinus olisi kuitenkin ollut piispana "Itämeren saarilla". Jotkut historioitsijat uskovat Hiltiuksen toimialueen, Itämeren ”saarten”, tarkoittaneen Suomea ja Viroa. Hiltiniuksen hiippakuntaan on joskus arvioitu kuuluneen suomalaisia seurakuntia Kalannissa ja Laitilassa.Laitilan kylien varhaisvaiheet – Vanhin kristillisyys Juhani Rinne arvioi vuonna 1932, että Laitilan alueen varhaisen kristillistymisen olisi liittynyt piispa Johanneksen toimintaan. == Lähteet == Luokka:Suomen keskiaikaisen roomalaiskatolisen kirkon piispat Luokka:Suomen keskiajan kristinusko Luokka:Lähetyssaarnaajat Luokka:Syntymävuosi tuntematon Luokka:Vuonna 1071 kuolleet
Se-Ma-For

Se-Ma-For (Studio Malych Form Filmowych) on puolalainen etenkin nukkeanimaatioon keskittynyt animaatiostudio. Se on perustettu 1947 Łódźissa. Suomessa tunnetuimpia studion valtavasta tuotannosta ovat muun muassa Nalle Luppakorva (Miś Uszatek) sekä Muumien maailma (Opowiadania Muminków). Studion kuuluisimpia animaattoreita on Zbigniew Rybczyński, jonka vuoden 1980 elokuva "Tango" sai parhaan lyhytelokuvan oscarin. Myös 2006 julkaistu versio Sergei Prokofjevin Pekasta ja sudesta on voittanut parhaan lyhytelokuvan oscarin. == Lähteet == ==Aiheesta muualla== * Studion viralliset sivut Luokka:Animaatiostudiot Luokka:Puolan elokuva Luokka:Puolalaiset yritykset
Christine Bøe Jensen

Christine Bøe Jensen (s. 3. kesäkuuta 1975) on norjalainen jalkapalloilija ja olympiavoittaja. Hän oli mukana kultaa voittaneessa Norjan joukkueessa Sydneyn olympialaisissa 2000. Joukkue voitti Yhdysvallat loppuottelussa luvuin 3–2. Luokka:Norjalaiset jalkapalloilijat Luokka:Norjalaiset olympiavoittajat Luokka:Vuonna 1975 syntyneet Luokka:Elävät henkilöt
Tuojahaarake

Tuojahaarake eli dendriitti on neuronin yksi haara. Se ottaa vastaan viestejä aistinsoluista tai muista hermosoluista ja välittää niitä eteenpäin sähköisinä impulsseina kohti solukeskusta. Tuojahaarakkeet ovat yleensä voimakkaasti haaroittuneita ja lyhyitä. Solukeskukseen liittyy tavallisesti useita dendriittejä. ==Toimintaperiaate== Sähköisen viestin, impulssin, siirtyminen hermosolussa perustuu sähkövarauksen muuttumiseen hermosolun solukalvon sisä- ja ulkopinnan välillä. Impulssin tulee olla riittävän voimakas ylittääkseen kynnysarvon, jotta se voi jatkaa matkaansa hermosolussa. Ensimmäinen valikointi tapahtuu tuojahaarakkeen alkuosassa. Hermosolun stimuloinnin seurauksena solun sisäpuoli tulee positiiviseksi ulkopuoleen nähden eli kalvojännite on positiivinen. Jos depolarisaatio ylittää solulle ominaisen kynnysarvon, aktiopotentiaali syntyy ja impulssi lähtee etenemään tuojahaarakkeesta solukeskuksen kautta viejähaarakkeeseen. ==Katso myös== *Viejähaarake *Vievä hermosyy ==Lähteet== == Aiheesta muualla == Luokka:Hermosolut
Hristo Botev Stadium (Gabrovo)

Hristo Botev Stadium on monikäyttöinen stadion Gabrovossa Bulgariassa. Nykyään sitä käytetään enimmäkseen jalkapallossa FC Yantran kotikenttänä. Stadionille mahtuu 18 000 ihmistä. ==Konsertit== Stadionilla on järjestetty myös muutamia konsertteja: * Uriah Heep (1988) *t.A.T.u. (2002) Hristo Botev Stadium
Detoksikaatio

Detoksikaatio tarkoittaa erilaisten myrkkyjen muuntamista täysin vaarattomaan tai vaarattomampaan muotoon. Usein tämä tapahtuu elimistön aineenvaihduntareaktioiden seurauksena.Tohtori.fi ==Lähteet== Luokka:Biokemia Luokka:Toksikologia
Diastole

Diastole eli lepovaihe on toinen sydämen toimintavaiheista. Diastole on sydämen sykäysten välinen veltostumisvaihe, jonka aikana kammiot täyttyvät uudelleen verestä. Keuhkoista tulee hapekasta verta vasemman eteisen kautta vasempaan kammioon. Suuren verenkierron laskimoista virtaa verta oikean eteisen kautta oikeaan kammioon. Diastolen päätyttyä alkaa sen vastakohta systole, eli supistumisvaihe. == Diastolen aikaiset tapahtumat sydämessä == Diastole alkaa, kun kammioiden supistusvaihe loppuu ja veltostumisvaihe alkaa. Kammio-valtimoläpät sulkeutuvat ja kammiopaine laskee alle eteisissä olevan paineen. Tämän seurauksena eteis-kammioläpät avautuvat ja eteisiin kertynyt veri pääsee siirtymään kammioihin. Diastolen toisen kolmanneksen aikana kammioiden ja eteisten paine-erot ovat tasoittuneet. Kammioihin tulee vain vähän verta suoraan laskimoista eteisten läpi. Kammiodiastolen kolmannessa vaiheessa eteiset supistuvat (eteissystole) ja täyttävät kammioita lisää. Noin 20–30 % täyttymisvaiheen aikaisesta verestä tulee kammioihin eteissupistusten aikana. == Lähteet == Luokka:Verenkierto Luokka:Lääketiede
Iskar Stadium

Iskar Stadium on monikäyttöinen stadion Samokovissa Bulgariassa. Nykyään sitä käytetään enimmäkseen jalkapallossa PFC Rilski Sportist Samokovin kotikenttänä. Stadionille mahtuu 7 000 ihmistä. Iskar Stadium
S/S Joh-Parviainen

S/S Joh-Parviainen on höyrylaiva, joka on rakennettu vuonna 1908 Borgå Mekaniska Verkstadin telakalla Porvoossa. Alus hinasi Päijänteellä. tukkeja Parviaisen tehtaalle sekä veti proomuilla valmiita tuotteita Lahden ja Jyväskylän satamiin. Myöhemmin aluksen varustelua parannettiin ja se toimi hinauksen lisäksi omistajansa edustustehtävissä. S/S Joh-Parviainen toimi ammattiliikenteessä vuoteen 1965 asti jonka jälkeen alus siirtyi yksityisomistukseen. == Tekniset tiedot == * Rakennuspaikka: Borgå Mekaniska Verkstadin telakka, Porvoo * Rakennusaine: Teräs * Kattila: 80 m² * Polttoaine: Puu Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 ===Viitteet=== == Aiheesta muualla == *Suomen Höyrypursiseura *Suomen kauppalaivastotietokanta laivakortti 5025 Joh-Parviainen Luokka:Hinaajat
Diasyyliglyseroli

Diasyyliglyseroli (DAG) on lipidi, jossa glyseroliin on esteröitynyt kaksi rasvahappoa. Diasyyliglyserolit toimivat muun muassa toisiolähettinä. == Diasyyliglyseroli toisiolähettinä == G-proteiinikytkentäinen reseptori voi edistää fosfolipidin hajoamista: Gαq-alayksikkö stimuloi fosfolipaasi C-β (PLC-β)-entsyymin toimintaa. PLC-β hajottaa erästä solukalvon rakenteeseen kuuluvaa fosfolipidiä, jolloin saadaan diasyyliglyseroli-molekyylejä ja inositolitrisfosfaattia (IP3), joka on toinen toisiolähetti. Diasyyliglyseroli aktivoi solukalvon entsyymi proteiinikinaasi C:tä (PKC). Diasyyliglyseroli ja IP3 vahvistavat toistensa vaikutusta: IP3 saa aikaan kalsiumionien pitoisuuden kasvun solussa, ja kalsium edistää diasyyliglyserolin PKC:tä aktivoivaa vaikutusta. Aktivoitunut PKC taas fosforyloi IP3-reseptoreja, mikä edistää IP3:n kalsiumpitoisuutta nostavaa vaikutusta. ==Lähteet== Luokka:Lipidit Luokka:Solubiologia
Holmesin piirikunta (Ohio)

Holmesin piirikunta on piirikunta Ohiossa, Yhdysvalloissa Sen hallintokeskus on Millerston. Piirikunnassa on maailman suurin, noin 40 000 jäsenen amissi- yhdyskunta, joka keskittyy Berlinin kaupungin ympäristöön. ==Maantiede== Holmesin naapuripiirikuntia ovat Wayne pohjoisessa, Stark koillisessa, Tuscarawas idässä, Coshocton etelässä, Knox lounaassa ja Ashland luoteessa. ==Väestö== Piirikunnassa oli vuoden 2010 väestönlaskennassa 42 366 ihmistä. Etniset ryhmät jakautuvat valkoisiin, joita on 98,8%, mustiin (0,4%), alkuperäisamerikkalaisiin (0,1%) ja aasialaisiin (0,1%). Kotitalouden mediaanitulo on 44 746 dollaria ja köyhyysrajan alapuolella oli 14,7% väestöstä vuosina 2007–2011. == Lähteet == Luokka:Ohion piirikunnat
Dynorfiinit

Dynorfiinit ovat luokka hermoston välittäjäaineina toimivia endogeenisia opioidipeptidejä. Ne muodostuvat esiasteena toimivasta prodynorfiini- proteiinista, josta ensymaattisesti pilkotaan erilaisia aktiivisia peptidejä: dynorfiini A, dynorfiini B ja α/β-neoendorfiini. Dynorfiineja on eri puolilla keskushermostoa, mutta korkeimpina pitoisuuksina niitä löytyy hypotalamuksesta, ydinjatkeesta, aivosillasta, keskiaivoista ja selkäytimestä. Dynorfiinit vaikuttavat elimistössä κ-opioidireseptorin välityksellä. Dynorfiinit toimivat muun muassa kipujärjestelmän säätelijöinä ja ruokahalun ylläpitäjinä. Niillä on katsottu olevan myös yhteys lääke- ja huumeriippuvuuteen. ==Lähteet== Luokka:Hermoston välittäjäaineet
Ivaylo Stadium

Ivaylo Stadium on monikäyttöinen stadion Veliko Tǎrnovossa Bulgariassa. Stadion avattiin vuonna 1958. Nykyään sitä käytetään enimmäkseen jalkapallossa FC Etar Veliko Tarnovon kotikenttänä. Stadionille mahtuu 18 000 ihmistä. Ivaylo Stadium
S/S Juno (1907)

S/S Juno on höyrylaiva, joka on rakennettu vuonna 1907 Borgå Mekaniska Verkstadin telakalla Porvoossa. Alus rakennettiin alun perin toimimaan meriolosuhteissa, josta on osoituksena muun muassa höyrykattilan pintalauhduttaja. Rannikkoliikenteestä S/S Juno siirtyi 1920-luvulla Porin tulitikkutehtaan palvelukseen Jyväskylään jossa se hinasi haapapuukuormia tehtaan tarpeisiin. 1930-luvun loppupuolella S/S Juno siirtyi Nurmisen Saha Oy:n omistukseen jonka palveluksessa alus hinasi tukkilauttoja Korpilahden sahalle ja proomuja Jyväskylän ja Lahden sekä Korpilahden välillä. S/S Juno toimi ammattiliikenteessä 1960-luvun puoliväliin asti, jonka jälkeen se siirtyi yksityisomistukseen. == Tekniset tiedot == * Alustyyppi: Hinaaja * Rakennusvuosi: 1907 * Rakennusaine: Teräs * Koneen tyyppi: Compound-höyrykone * Koneen teho: 77 ihv * Kattila: 35 m² * Polttoaine: Puu Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 == Aiheesta muualla == *Suomen Höyrypursiseura Luokka:Höyrylaivat Luokka:Hinaajat
Vievä hermosyy

Vievä hermosyy tai efferentti hermosyy (lat. neurofibrae efferentes) on hermosyy, joka vie viestejä hermokeskuksista kohde-elimiin. Vievän hermosyyn vastakohta on afferentti eli tuova hermosyy. Esimerkiksi keskushermoston käskyt luurankolihaksiin kuljettavat motoriset hermosyyt ovat vieviä hermosyitä. == Katso myös == * Hermosto * Toimintapotentiaali ==Lähteet== Luokka:Hermosto
Never Gonna Give You Up

Never Gonna Give You Up on alun perin Rick Astleyn esittämä dance-pop-kappale vuodelta 1987. Kappale julkaistiin singlenä Astleyn debyyttialbumilla Whenever You Need Somebody, jonka kirjoitti ja tuotti Stock Aitken Waterman. Kappale oli maailmanlaajuisesti ykköshitti, varsinkin laulajan kotimaassa Britanniassa vuonna 1987, jolloin se pysyi listaykkösenä viisi viikkoa ja oli sen vuoden myydyin single. Kappale nousi julkisuuteen uudelleen vuonna 2007, kun sitä käytettiin suositussa Rickrolling Internet-meemissä. Kappaleella ylitti videopalvelu Youtubessa miljardi katselukertaa heinäkuussa 2021. == Listasijoitukset == Lista (1987/1988) Korkein sija Alankomaiden singlelista 1 Britannian singlelista 1 Chilen singlelista 1 Espanjan singlelista 1 Irlannin singlelista 2 Italian singlelista 3 Itävallan singlelista 4 Norjan singlelista 1 Ranskan singlelista 6 Ruotsin singlelista 1 Saksan singlelista 2 Suomen singlelista 1 Sveitsin singlelista 2 U.S. ARC Weekly Top 40 1 U.S. Billboard Hot 100 1 U.S. Billboard Hot Adult Contemporary 1 U.S. Billboard Hot Dance Music/Club Play 1 United World Chart 2 Uuden- Seelannin singlelista 1 == Lähteet == == Aiheesta muualla == * Rick Astley TV YouTubessa * The Legendary Song That Became The Rick Roll Vice-lehden historiikki (video, 23 min.) Luokka:Brittiläiset popkappaleet Luokka:Dancekappaleet Luokka:Vuoden 1987 kappaleet Luokka:Billboard Hot 100 -listan ykköset
Lokomotiv Stadium

Lokomotiv Stadium voi viitata seuraaviin stadioneihin: Bulgariassa: * Lokomotiv Stadium, stadion Mezdrassa * Lokomotiv Stadium, stadion Plovdivissa * Lokomotiv Stadium, stadion Rusessa * Lokomotiv Stadium, stadion Sofiassa Georgiassa: * Miheil Mešhi Stadium, tunnetaan myös nimellä Lokomotivi Stadium, stadion Tblisissä Venäjällä: * Lokomotiv Stadium, stadion Moskovassa * Lokomotiv Stadium, stadion Nižni Novgorodissa * Lokomotiv Stadium, stadion Tšitassa Ukrainassa: * Lokomotiv Stadium, stadion Donetskissa
Endoteeli

Endoteeli on yksikerroksinen epiteeli. Se verhoaa sydämessä, veri- ja imusuonissa niiden sisäpintaa. Endoteeli koostuu endoteelisoluista (). Tämä solutyyppi voi erittää kasvusäätelijöitä ja verisuonistoon vaikuttavia aineita. Endoteelisolut ovat ohuita ja litteitä ja pystyvät reagoimaan ympäristönsä muutoksiin muun muassa nestevirtauksen muutoksiin ja tulehdustekijöihin. ==Lähteet== Luokka:Verenkiertoelimistö Luokka:Histologia
Lokomotiv Stadium (Mezdra)

Lokomotiv Stadium on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5 000 ihmistä. Luokka:Bulgarian jalkapallostadionit